Gramalote

Gramalote tir dota valentrone Kolombia, vagetalte Norte de Santander winka, koe Centro utca.

Gramalote arte mon 45 km- talte Cúcuta winkaf widot tigir.

 Izva 
Gramalote, bak 1857 winugon zo zabduyur.

 1857 : Zabdura va Caldederos.
 1864 : Warzaf yolt vas Galindo.
 1865 : Galindo vanpir dota.
 1866 : San Rafaél uja is adlutaxo.
 1875 : Ba 18/05, Ruftacek ke Cúcuta num vilara va taneafa widega ( Pueblo Viejo ).
 1883 : Arrundara va widega mo debak kal 2010.
 1888 : Yoltarura, Galindo vanpir Gramalote.
 1899 : Peralonso meld, poke La Laja za koe Santiago.
 1957 : Dimvegedura va rasekeem ke uja.
 2010 : Varafa vilara va widega golde skandotcekap nope konak muvapas aksat is tigixo ke zolonafa sidopafa yalta.
 2016 : Taneastera va warzafa dotafa widega moe Miraflores debak. 

 Anamvilara va toleafa widega 
Bak santoleaksat ke 2010, Gramalote va skayaf skandotcek nope nustaf fentugal is abrotcifa muvarapa levgar. Sidopafa yalta lize wida moeon tigiyir, golde gribograra va tawova nekiyina gan muvacekap nuliziweyer. Bata liziwera va skandotara ke tana bria talte wida nekiyir numen yona mona zo besayad. Mila sidopafa liziwera ke yalta va cofuot ke loa kolna
mali 16-e ke santoleaksat dere vanolayar. Tere cugak ke wida di zo vilayar oke zo tumerosokenayar.

Ba 17/12/2010 irubasikeem zo divbuluyur. Arti tolka, rictaga uldineyer da 40 % ke dota tiyir vilayana. Lizukafa dimvegedura ok arrundara davon zo divrozayad. Ba 22/12, bowere gorayar da widega ke Gramalote di zo arrundayar.

 Nuevo Gramalote 
Ba 20/12/2016, Juan Manuel Santos taneagadesik va sokasane, 
va warzafa widega moe Miraflores debak arte 20 verast male savsafa wida vilayana gan skandotcek bak 2010, winugon taneasteyer. Redura va Nuevo Gramalote gan winkaf piskot ke 27/02/2014 zo gotuyur. Bak santoleaksat ke 2016, dolexe is dalafa viga is ristulaxe zo mobildeyed. Gatcexe va rotulina lava isu lamena is 260 tenukeyena mona dere zo dafuyud.

 Sanelia 
Varafa sanelia ke Gramalote tir vas 5567 irubasik otulayan bak 2015, don 2748 koe widega is arak koe konako monaxo.

Nelkafo monaxo tid :
 Pueblo Viejo
 Antiguo Gramalote
 San Jorge
 San José
 Zumbador
 Santa Bárbara
 Boyacá
 Violetas
 La Garza
 Villanueva
 Ricaurte
 Fátima
 Cadral
 San Isidro
 Mirador
 Triunfo
 Jácome
 Santa Anita
 Rosario
 Mongui
 Piedecuesta
 Silencio
 Santa Teresita
 Teherán
 Valderrama
 Miraflores
 El Pomarroso

 Ewava 

 Vuestexa 

|style="vertical-align: top;"|


Gramalote
Gramalote
Gramalote